Antonov A-15

Antonov A-15 – Sovietų Sąjungoje sukurtas pilnai metalinis vienvietis sportinis atvirosios klasės sklandytuvas.

 Istorija 
miniatiūra|Antonov A-15 varžybose Vengrijoje, 1965 m.
A-15 buvo kuriamas kaip aukšto sportinio meistriškumo sklandytuvas, skirtas varžybos ir rekordiniams skrydžiams, siekiant įgyvendinti sovietinius aukščiausios klasės sporto reikalavimus. Sklandytuvas taip pat buvo sertifikuotas akrobatiniam skraidymui.

Pirmasis sklandytuvo skrydis įvyko 1960 m. kovo 26 d. Kalbama, kad tai buvo vienas mėgiamiausių O. Antonovo kūrinių, į kurį jis sudėjo visas tuo metu turėtas technologines inovacijas. Dėl brangumo ir technologinio sudėtingumo gamyba nutraukta 1967 m.A-15 / Gliders. Year of the first flight – 1960. Antonov Design BureauA-15, Уголок неба, www.airwar.ru

Su šio modelio sklandytuvais buvo pasiekta 20 SSRS ir keletas pasaulio rekordų. Vienas tokių – Michailo Voretennikovo 100 km trikampyje pasiektas vidutinis 110 km/val. greitis,Segelflug. In: Deutsche Flugtechnik. Nr. 10/1960, Verlag Technik, Berlin, S. 319 o 1960 m. birželio mėn. pasiektas pasaulio skrydžio nuotolio rekordas – 714,023 km.

A-15 tradiciškai buvo skiriami tik geriausiems pilotams. Iš SSRS buvo eksportuota tik keletas egzempliorių; žinoma, kad 2 buvo parduoti į Vengriją, 1 – į Čekoslovakiją, 1 – į Nyderlandus.

XXI a. trečiojo dešimtmečio pradžioje buvo žinoma apie 4 skrydžiams tinkamos būklės A-15, vienas jų – Lietuvoje (Reg. Nr. LY-GNE),LIETUVOS RESPUBLIKOS CIVILINIŲ ORLAIVIŲ REGISTRAS , Transporto kompetencijų agentūra vienas – Vengrijoje, vienas – Vokietijoje ir vienas – JAV.

 Konstrukcija ir gamyba 
miniatiūra
A-15 – pilnai metalinis vidursparnis monoplanas su 45 laipsnių kampu išdėstyta „V“ formos uodega. Fiuzeliažą sudaro 19 špangautų, sujungtų vamzdeliais. Iš vieno lonžerono sudarytiems sparnams panaudotas ne SSRS, o JAV sukurtas profilis – NACA 64-618 prie sparno pagrindo, pereinantis į NACA 64-616 prie sparno galiuko. Sparnuose įrengtas 50 litrų vandens balasto bakas. Sparnuose sumontuota galinga mechanizacija – Faulerio tipo užsparniai, oro stabdžiai – spoileriai. Važiuoklė – mechaniškai įtraukiamas pagrindinis ratukas ir uodegos šliaužiklis.

Į sklandytuvą montuoti aklajam skraidymui reikalingi prietaisai, deguonies balionas, taip užtikrinant galimybę siekti rekordų ir sudėtingomis oro sąlygomis.

Antonovo konstruktorių biuro skelbiamais duomenimis buvo pagaminta 60 šių sklandytuvų. Kituose šaltiniuose pateikiami skaičiai nuo 350 iki 353.Rudolf Höflinger: Antonow. Flugzeuge seit 1946., p. 10

 Techniniai duomenys 
Rodiklis vertė Gamybos metai 1959–1967 m Sparno mojis 17,00 m ilgis 7,20 m Aukštis 1,16 m ties kabina Skersinis V 1°30'Sparnoproilgis24plotas12,30 m²profilis NACA 64.618 (sparno pagrindas)NACA 63.616 (sparno galas)apkrova 31,50-35,00 kg/m² Aerodinaminė kokybė 40 esant 95 km/h Geriausias žemėjimo greitis 0,63 m/s esant 90 km/hG ribos +7.5 – -3 esant 250 km/h greičiui Svoristuščio 273 kgkilimo 390 kg akrobatiniam skrydžiui, iki 460 kg rekordiniam skrydžiui GreitisVNE 250 km/hmaksimalus turbulencijoje250 km/hbuksyravimo140 km/hišvelkant išvilktuvu120 km/hminimalus 65 km/htūpimo 60 km/h su išskleistais užsparniaissmukos55 km/h Įgula 1

 Šaltiniai 

 (DE) A-15  brošiūra
 (EN) A-15 / Gliders. Year of the first flight – 1960. Antonov Design Bureau
 (RU) A-15, Уголок неба, www.airwar.ru
 (LT) LIETUVOS RESPUBLIKOS CIVILINIŲ ORLAIVIŲ REGISTRAS, Transporto kompetencijų agentūra 
 (DE) Heinz A. F. Schmidt: Flugzeuge aus aller Welt. Band I. 3. durchgesehene Auflage. Transpress, Berlin 1970, p. 142.
 (DE) Heinz A. F. Schmidt: Segelflugzeuge. In: Aerotyp. Transpress, Berlin 1969, p. 94/95.
 (DE) Heinz A. F. Schmidt: Sowjetische Flugzeuge. Transpress, Berlin 1971, p. 186. (DE) Rudolf Höflinger: Antonow. Flugzeuge seit 1946. Motorbuch, Stuttgart 2013, ISBN 978-3-613-03518-8.

 Išnašos 

Kategorija:Antonov orlaiviai
Kategorija:Sklandytuvai
Kategorija:Vidursparniai
Kategorija:V formos uodega